**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

**за предоставяне на услуга с предмет: „Разходи за външни услуги – наемане на юристи за правна помощ”**

**1. ОБЩА ХАРАКТЕРИСТИКА**

Външна техническа помощ за осигуряване подкрепа и съдействие на Изпълнителна агенция по рибарство и аквакултури при изпълнение на Оперативна програма за развитие на сектор "Рибарство" /ОПРСР/ за периода 2007-2013 г.

**2. ЦЕЛИ НА УСЛУГАТА**

**2.1. Основна цел**

Подпомагане на Управляващия орган на ОПРСР и регионалните му отдели за ефикасно изпълнение на дейностите, свързани с изпълнението, наблюдението и контрола, съгласно разпоредбите и предписанията на регламентите на ЕС в сектор Рибарство.

**2.2. Специфични цели**

Възлагането на обществената поръчка ще допринесе за постигане на следните специфични цели:

1. Подкрепа на Управляващия орган на ОПРСР при изпълнението на ОПРСР и предприемане на действия по анализ на документи, изследване на казуси и изготвяне на мотивирани становища при изпълнение на ОПРСР и одобрените проекти.

2. Подкрепа на Управляващия орган на ОПРСР в случаите на възникнала необходимост от изготвяне и/или даване на експертни становища по технически спецификации, задания и методики за оценки при избор на изпълнители на дейности по проекти, финансирани по Оперативна програма “Рибарство” 2007-2013.

3. Подкрепа на Управляващия орган на ОПРСР във връзка с осигуряване на законосъобразност при изготвянето на документация и провеждането на процедури по реда на ЗОП, както и други законоустановени процедури свързани с дейността му.

Реализацията на обществената поръчка е пряко насочена към постигане на целите на Оперативна програма за развитие на сектор „Рибарство“ по Приритетна ос 5 “Техническа помощ”. Техническа помощ за подготовка, управление, наблюдение, оценка, информация, контрол и укрепване на административния капацитет за изпълнение на Оперативна програма “Рибарство” 2007-2013, а именно подпомагане на Управляващия орган на ОПРСР за ефективно изпълнение на дейностите, свързани с наблюдението и контрола на договори по ОПРСР.

**3. ОБХВАТ НА УСЛУГАТА**

**3.1.** Предмет на услугата: Външна техническа помощ за осигуряване подкрепа и съдействие при изпълнение на Оперативна програма за развитие на сектор "Рибарство" /ОПРСР/ за периода 2007-2013 г., включва, като минимум, изпълнението на следения обхват от дейности:

1. Дейности по осигуряване на подкрепа на Управляващия орган на ОПРСР при изпълнението на ОПРСР и предприемане на действия по анализ на документи, изследване на казуси и изготвяне на мотивирани становища при изпълнение на ОПРСР и одобрените проекти.

2. Дейности по осигуряване на подкрепа на Управляващия орган на ОПРСР в случаите на възникнала необходимост от изготвяне и/или даване на експертни становища по технически спецификации, задания и методики за оценки при избор на изпълнители на дейности по проекти, финансирани по Оперативна програма “Рибарство” 2007-2013.

3. Дейности по осигуряване на законосъобразност при изготвянето на документация и провеждането на процедури по реда на ЗОП, както и други законоустановени процедури свързани с дейността на Управляващия орган на ОПРСР.

**3.2. Място на изпълнение на услугата**

Местоизпълнението на поръчката е в Република България, като предметът на обществената поръчка касае изпълнение на дейности на територията на цялата страна. Някои от видовете работи могат да се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.

Изпълнителят следва да извършва посещения на мястото на изпълнението на поръчката, когато е необходимо.

**4. ИЗИСКВАНИЯ КЪМ ЗАДАЧАТА**

С цел постигане на ефективност и качествено изпълнение, изискванията към характеристиките на услугата са както следва:

**Дейност 1** **„Подкрепа на Управляващия орган на ОПРСР при изпълнението на ОПРСР и предприемане на действия по анализ на документи, изследване на казуси и изготвяне на мотивирани становища при изпълнение на ОПРСР и одобрените проекти.**

**Прогнозна натовареност -** в зависимост от нуждите на възложителя.

**Изисквания към изпълнението**

Предоставяне на консултации и/или изготвяне на мотивирано становище при възникнали казуси, касаещи изпълнението на ОПРСР и/или одобрените проекти. Становищата следва да са съобразени с българското и европейско законодателство в съответната област.

**Срокове:**

- Изготвяне на становище – до 7 работни дни или до указания от възложителя по-кратък срок;

- Предоставяне на консултации – по искане на възложителя, в срок от 2 работни дни, от предоставяне на необходимите данни.

**Дейност № 2** **„Подкрепа на Управляващия орган на ОПРСР, в случаите на възникнала необходимост от изготвяне и/или даване на експертни становища по технически спецификации, задания и методики за оценки при избор на изпълнители на дейности по проекти, финансирани по Оперативна програма “Рибарство” 2007-2013.”**

**Прогнозна натовареност -** в зависимост от нуждите на възложителя.

**Срокове:**

До 7 работни дни от предоставяне на необходимата информация, поискана писмено от избрания изпълнител.

**Изисквания към изпълнението**

При изготвяне и/или даване на експертни становища по технически спецификации, задания и методики за оценки при избор на изпълнители на дейности по проекти, избрания изпълнител следва да се съобразява с българското и европейско законодателство в съответната област.

Техническите спецификации следва да включват (където е приложимо), като минимум следната информация:

1. посочване в следния ред на:

а) български стандарти, които въвеждат европейски стандарти;

б) европейски технически одобрения;

в) общоприети технически спецификации;

г) български стандарти, които въвеждат международни стандарти;

д) други международни стандарти;

е) други технически референции, създадени от европейски органи по стандартизация, или в случай на липса на такива - други национални стандарти, национални технически одобрения или национални технически спецификации, отнасящи се до проектирането, метода на изчисление и изпълнение на строителството, както и до използването на стоките;

ж) технически спецификации, създадени и широко възприети от индустрията;

з) национални стандарти в областта на отбраната и подобни на тях спецификации за оборудване и доставки в областта на отбраната;

2. посочване на работни характеристики или функционални изисквания, които позволяват точно определяне на предмета на поръчката; функционалните изисквания могат да включват изисквания за опазване на околната среда;

3. определяне на работни характеристики или функционални изисквания чрез посочване на технически спецификации по т. 1, позоваването на които се приема за постигане на съответствие;

4. посочване на спецификации по т. 1 за част от характеристиките, а за друга част - посочване на работни характеристики или функционални изисквания по т. 2.

Всяко посочване на конкретен стандарт, спецификация, техническо одобрение или друга техническа референция по ал. 1, т. 1 следва да е допълнено чрез добавяне на думите "или еквивалент".

Техническите спецификации трябва да дават възможност за равен достъп на кандидатите или участниците за участие в процедурата и да не създават необосновани пречки пред конкуренцията.

Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, което би довело до облагодетелстването или елиминирането на определени лица или продукти. В изключителни случаи, когато е невъзможно предметът на поръчката да се опише точно и разбираемо по реда на чл. 30, ал. 1 и чл. 33, се допуска подобно посочване, като задължително се добавят думите "или еквивалент".

**Дейност 3 „**Подкрепа на Управляващия орган на ОПРСР във връзка с осигуряване на законосъобразност при изготвянето на документация и провеждането на процедури по реда на ЗОП, както и други законоустановени процедури свързани с дейността му.“

**Прогнозна натовареност -** в зависимост от нуждите на възложителя.

**Изисквания към изпълнението**

Анализ на документацията и изготвяне/даване на експертни становища по конкретно заявени от възложителя казуси със сложен характер, свързани с процедурите по реда на ЗОП, както и други законоустановени процедури свързани с дейността на Управляващия орган.

**Срокове:**

- Изготвяне на становище – до 7 работни дни или до указания от възложителя по-кратък срок;

- Предоставяне на консултации – по искане на възложителя, в срок от 2 работни дни, от предоставяне на необходимите данни.